Белкамунмаш

BKM Holding (раней — БелКамунМаш) — беларускі вытворца грамадскага электратранспарту. Прадпрыемства ажыццяўляе распрацоўку, вытворчасць і рэалізацыю, мадэрнізацыю і тэхнічнае абслугоўванне тралейбусаў, трамваяў, электробусаў, грузавых электрамабіляў і зарадных станцый. Гісторыя У пачатку 1960-х гадоў у СССР сталі стварацца спецыялізаваныя заводы па рамонце трамваяў і тралейбусаў. Мінскі рамонтны трамвайна-тралейбусны завод быў уведзены ў строй 1 ліпеня 1973 года. Асноўная спецыялізацыя — аднаўленне тралейбусаў тыпу ЗІУ-682Б для абласных гарадоў Беларускай ССР, Кішынёва, Вінніцы, Курска і інш. У 1978 г. завод адрамантаваў свой 1000-ы тралейбус, а ў 1982 г. — 2000-ы. Пасля рэканструкцыі ў 1985—1987 гг. Белрамкамунмаш штогод рамантаваў да 400 машын. Прадпрыемства было шматфункцыянальным і акрамя рамонту трамваяў і тралейбусаў выпускала тавары народнага спажывання, сродкі механізацыі і прадукцыю камунальнай прызначэння. У 1993 годзе калектыў Белрамкамунмаша прыступіў да рэалізацыі дзяржаўнай праграмы развіцця гарадскога электрычнага транспарту ў Беларусі. У самыя кароткія тэрміны КБ завода падрыхтавала да вытворчасці тралейбус уласнай распрацоўкі. Першая мадэль сышла з канвеера ў 1994 г. — тралейбус АКСМ-101 (БКМ-101), які меў традыцыйную рэастатна-кантактарную сістэму кіравання (РКСК) і знешне мала адрозніваўся ад ЗіУ-9. Праз два гады пасля асваення тралейбусаў АКСМ-101 была пачата вытворчасць АКСМ-201 (БКМ-201) з новым дызайнам кузава. У канструкцыі кузава ўпершыню былі скарыстаны элементы са шклапластыка. Канец 1990-х гадоў стаў для завода пераходным этапам ад капітальнага рамонту да выпуску новых тралейбусаў, тады ж прадпрыемства пазбавілася ад слова «рамонтны» у сваёй назве і стала называцца ВА «Белкамунмаш». Акрамя тралейбусаў у 2001 годзе завод выпусціў першы трамвайны вагон АКСМ-60102 з тырыстарна-імпульснай сістэмай кіравання і двума маторнымі каляскамі. Праз год выпусцілі трохсекцыйны 26-мятровы трамвай АКСМ-743 з пераменным узроўнем падлогі і шасцю дзвярыма. Нараўне з асноўнай вытворчасцю ў той час Белкамунмаш выпускае аўтамабілі хуткага рэагавання АБР-0, 6 / 100 (ЗіЛ-5301), машыны лесапажарнай аховы першага ходу МЛ-10 («Беларус-356»), пажарную аўтацыстэрну АЦ-30 (МАЗ-54342) і іншую прадукцыю для дарожных, камунальных і будаўнічых работ. З чэрвеня 2022 года прадпрыемства знаходзіцца ў санкцыйных спісах ЕС і Швейцарыі. Прадукцыя Электробусы АКСМ-Е321 АКСМ-Е420 АКСМ-Е433 АКСМ-Е490 Трамваі АКСМ-1М АКСМ-60102 АКСМ-743 АКСМ-843 АКСМ-853 Тралейбусы АКСМ-100 — маласерыйны прататып АКСМ-101 — тралейбус першага пакалення АКСМ-201 — тралейбус другога пакалення АКСМ-203 — нізкападлогавы тралейбус, уніфікаваны з МАЗ-203Т АКСМ-213 — сучленены тралейбус другога пакалення АКСМ-221 — нізкападлогавы тралейбус, уніфікаваны з МАЗ-103Т АКСМ-321 — нізкападлогавы тралейбус трэцяга пакалення АКСМ-333 — сучленены трохвосевы нізкападлогавы тралейбус трэцяга пакалення АКСМ-420 — нізкападлогавы тралейбус чацвёртага пакалення АКСМ-433 — нізкападлогавы трохвосевы тралейбус чацвёртага пакалення У снежні 2007 на прадпрыемстве быў выпушчаны 1500-ы тралейбус. Ім быў АКСМ-321, які паступіў у 5 тралейбусны парк пад нумарам 5401, які адрозніваецца новай святлатэхнікай. Дуобусы АКСМ-43303А — сумесны з Stadler Rail AG праект, быў прадстаўлены 30 мая 2013 у Жэневе. Спецыяльная тэхніка АЦ-30(5434) — пажарная аўтацыстэрна АЦ-40(5337) — пажарная аўтацыстэрна МЛ-10(356) — машына лесапажарнай аховы першага ходу АБР-0,6/100(5301ГА) — пажарны аўтамабіль хуткага рэагавання Зноскі Спасылкі БелКоммунМаш — Афіцыйны сайт Архівавана 28 студзеня 2010. (руск.)